Tisztelt Leendő Partnerünk!

**Felhívjuk figyelmét, hogy 2023. március 1-jén elindult a hulladéktermelő gazdálkodó szervezetek és intézmények regisztrációja a MOHU MOL Hulladékgazdálkodási Zrt. elektronikos ügyintézési felületén.**

2023. július 1-jét követően a MOHU MOL Hulladékgazdálkodási Zrt. (MOHU Zrt.), mint Koncessziós Társaság végezheti a magyarországi települési szilárdhulladék begyűjtését és gondoskodik annak kezeléséről is.

Az intézményi és gazdálkodó szervezetek által koncesszió alá tartozó elkülönítetten gyűjtött hulladék begyűjtését kizárólag a MOHU Zrt. és annak szerződött intézményi szolgáltatója végezheti. Célunk egy jól nyomon követhető, következetes, egységes és kiszámítható rendszer felállítása Magyarország teljes területén.

**Hogyan érinti a vállalkozását ez a változás?**

A 2012. évi CLXXXV. törvény azon **intézményi és gazdálkodó szervezetek számára, amelyek hulladékgazdálkodási intézményi résztevékenység körébe tartozó hulladékot termelnek és azokat elkülönítetten gyűjtik kötelezően előírja**, hogy a MOHU Zrt. által **üzemeltetett elektronikus ügyintézési felületén, a Partner Portálon regisztráljanak**, valamint a szerződéskötéshez szükséges adatokat megadják.

A hulladékgazdálkodási **intézményi résztevékenység körébe tartoznak** például az alábbi hulladékok:

* csomagolóanyagok (pl. papír, műanyag, fa, fém, üveg, veszélyes csomagolóanyagok stb),
* elektromos és elektronikus berendezések,
* elemek és akkumulátorok,
* gépjárművek és alkatrészeik,
* gumiabroncs,
* reklámhordozó és irodai papír,
* használt sütőolaj,
* biológiailag lebomló hulladék,

**Hogyan zajlik a regisztráció?**

2023. március 1. és 2023. április 30. között azon gazdálkodó szervezeteknek kell regisztrálniuk a MOHU Partnerportálon, amelyek 2023. február 28. napján a hulladékgazdálkodási intézményi résztevékenység körébe tartozó hulladékot termeltek.

A regisztráció menetével kapcsolatos részletes tájékoztatást a mohu.hu weboldalon ([**Nem lakossági ügyfelek -> Gazdálkodó szervezetek és intézmények regisztrációja**](https://mohu.hu/nem-lakossagi-ugyfelek/gazdalkodo-szervezetek-es-intezmenyek)) olvashat. További felmerülő kérdésével kapcsolatban felveheti a kapcsolatot [ügyfélszolgálatunkkal.](https://mohu.hu/kapcsolat)

Üdvözlettel,

MOHU Hulladékgazdálkodási Zrt.

Újrahasznosítjuk.

Közösen.